Den Duby war ufanks skeptesch vis-à-vis vun der Geographie, huet sech awer während sengem Universitärsstudium ëmmer méi dofir interesséiert, well d'Geographie zu där Zäit zu enger interdisziplinärer Léier gewuess ass, déi dee ganze Bagage vun den Humanwëssenschafte matschleeft. Sou huet hien am November 1937 e Geographiesstudium an der Faculté des lettres zu Lyon ugefaangen.De jonken Duby war e verbassene Student, an huet haart während sengem Studium geschafft, ouni awer dobäi de Pleséier aus de Aen ze verléieren: ""Tout à la joie d'exister: on voyait bien, dans les désillusions, s'accumuler peu à peu les périls. Il fallait profiter du temps."" Am Summer 1942 huet hie säi Mémoire d'études supérieures de géographie fäerdeggestallt. Kuerz duerno gouf hien am Oral den Néngten (bei aacht oppene Plazen); de Charles Edmond Perrin, President vun der Académie française, huet sech awer dofir agesat, datt en trotzdeem konnt als Professer agestallt ginn.